**Javni poziv dodjele solarnih sistema katunima radi pružanja turističkih usluga**

Regionalna razvojna agencija za Bjelasicu, Komove i Prokletije u partnerstvu sa Opštinom Berane sprovodi projekat pod nazivom „Ruralni turizam za ekonomski razvoj prekograničnog područja Crne Gore i Kosova“ koji finansira EU u okviru IPA programa prekogranične saradnje Crne Gore i Kosova.

Projekat za cilj ima jačanje ekonomskog razvoja pograničnog regiona kroz valorizaciju turističkih, poljoprivrednih i šumskih potencijala. Kao jednu od mjera jačanja turističke infrastrukture, predviđena je podrška katunima kroz dodjelu solarnih panela čime bi se unaprijedili uslovi za život, poljoprivrednu proizvodnju i pružanje turističkih usluga u katunima.

Projektom će se uspostaviti planinska staza koja povezuje katune sa obje strane granice, a katuni koji se nalaze na stazi, ili u blizini staze imaće prioritet prilikom dodjele solarnih sistema. U grupu katuna koji se nalaze na stazi spadaju sledeći katuni:

* Stanovi na Čakoru
* Stanovi na Ćafi Prijedolskoj
* Vulev katun, Mokra
* Mašnički katun, Mokra
* Vračevo, Mokra
* Završ, Mokra
* Barice, Mokra
* Slatina, Mokra
* Kaludarske kape, Kape
* Luke, Cmiljevica
* Skrobutača, Cmiljevica
* Firovi, Cmiljevica
* Džakovica, Cmiljevica
* Mokri do, Cmiljevica
* Petkov do, Cmiljevica
* Murgaš, Cmiljevica
* Bandžov, Hajla
* Stanovi na Balju
* Kovčezi
* Kostreš
* Debeli do

U slučaju nedovoljnog interesovanja od strane korisnika u navedenim katunima, Regionalna razvojna agencija za Bjelasicu, Komove i Prokletije zadržava pravo da solarne sisteme dodijeli i drugim katunima, koji nisu navedeni u ovom tekstu, a koji se nalaze u blizini planinske staze.

***OPIS MJERE***

Podrška se prvenstveno daje nosiocima i članovima porodičnih poljoprivrednih gazdinstava koji izdižu u katune tokom ljetnjeg perioda, koji ispunjavaju uslove i žele da pružaju usluge u oblasti turizma. Podrška može biti dodijeljena i domaćinstvima koja direkno ne mogu pružati usluge smještaja, ali ispunjavanju eliminatorne uslove. Cilj je da se kroz ovu podršku stvori mogućnost da turisti u katunima mogu prespavati, i/ili da se kod njih mogu pripremati i služiti tradicionalni obroci, i da u zavisnosti od primarne djelatnosti domaćinstva, mogu pružati i druge usluge (jahanje konja, vođenje gostiju do obližnjih turističkih atrakcija, učestvovanje u tradicionalnim seoskim aktivnostima kao što su sakupljanje bilja i šumskog voća, pravljenje sokova i džemova, košenje i sakupljanje sijena i slično).

***KORISNICI***

Nosioci i članovi porodičnih poljoprivrednih gazdinstava, čiji je primarni izvor prihoda poljoprivreda, koji izdižu u neki od navedenih katuna.

***OPIS PODRŠKE***

Projektom će biti obezbijeđene dvije vrste solarnih sistema za proizvodnju električne energije:

1. Solarni sistemi manje snage (punjenje telefona, sijalica, radio, TV) - ukupno 30 sistema
2. Solarni sistemi veće snage (punjenje telefona, sijalica, radio, TV i frižider) - ukupno 15 sistema

Korisnici se putem prijavnog formulara opredjeljuju za vrstu solarnog sistema koji im je potreban. Regionalna razvojna agencija zadržava pravo da korisniku ponudi drugu vrstu sistema od onog koji je tražio, što će zavisiti od strukture pristiglih prijava.

Nabavka solarnih panela sa pratećom opremom biće odgovornost Regionalne razvojne agencije za Bjelasicu, Komove i Prokletije. Odabrani dobavljač biće odgovoran za instalaciju sistema kao i obuku korisnika za koristenje. Solarni sistemi biće mobilnog karaktera, pa će korisnici biti u mogućnosti da ih po potrebi uklanjaju i ponovo postavljaju u zavisnosti od godisnjeg doba i vremenskih uslova u skladu sa prinicipima dobrog domaćinskog upravljanja.

Međusobna prava i obaveze između donatora i korisnika biće određena ugovorom koji će obije strane potpisati prilikom primopredaje opreme.

Regionalna razvojna agencija za Bjelasicu, Komove i Prokletije zadržaće vlasništvo nad opremom na period od 5 godina tokom kojeg će pratiti da li se oprema koristi u skladu sa ugovorom. Nakon isteka ovog perioda, vlasništvo u potpunosti prelazi na korisnika.

***KRITERIJUMI ZA DODJELU PODRŠKE***

Pravo učešća u pozivu imaju sva poljoprivredna gazdinstva koja ispunjavaju sledeće uslove:

**Eliminatorni kriterijumi**

* Da su spremni na pružanje turističkih usluga
* Da su spremni da pohađaju obuke na temu pružanja turističkih usluga
* Da su spremni da obezbijede novčano učešće\*
* Da su prijavljeni za izdig kod nadležnih službi
* Da u katunu ne postoji elektro distributivna mreža
* Da nemaju ili nisu već dobili opremu za solarno napajanje el. energijom od nekog drugog donatora.

**\*Korisnici su u obavezi da obezbijede novčano učešće u visini od 100€ za manji solarni sistem ili 200€ za veći sistem.**

**Kriterijumi koji će se dodatno vrednovati**

* Blizina katuna planinskoj stazi opisanoj na prvoj strani ovog poziva
* Broj uslovnih grla kojim domaćinstvo raspolaže
* Broj članova porodice
* Broj članova porodice koji su ljeti na katunu
* Prisustvo mladih ljudi i žena
* Poznavanje stranih jezika
* Raznovrsnost poljoprivredne proizvodnje
* Vrste usluga koje bi korisnici mogli da ponude turistima
* Prethodno iskustvo u pružanju turističkih usluga
* Prethodna saradnja sa turističkim agencijama
* Suveniri, pakovani proizvodi, ručna radinost
* Postojanje prostora za smještaj turista

***POTREBNA DOKUMENTACIJA ZA UČEŠĆE U POZIVU***

Svi zainteresovani obavezni su da dostave sledeća dokumenta koja ne smiju biti starija od godinu dana:

* Popunjen obrazac zahtjeva za dodjelu podrške
* Dokaz o registraciji i broju grla iz Veterinarske Uprave
* Kopija Prijave kretanja (odlaska na katun) iz Veterinarske Uprave
* Uvjerenje o kućnoj zajednici
* Kopija lične karte nosioca gazdinstva

***PODNOŠENJE DOKUMENTACIJE***

Obrazac Zahtjeva za dodjelu podrške može se preuzeti na sledećim mjestima:

* Kancelarija Regionalne razvojne agencije u Beranama (IV crnogorske brigade 40)
* Sekretarijati za Poljoprivredu pri Opštinama Berane, Rožaje i Plav.
* Internet sajt agencije: [www.bjelasica-komovi.me](http://www.bjelasica-komovi.me)

Popunjen obrazac predaje se kancelarijama gore navedenih organizacija.

Trajanje Javnog poziva je 15 dana od dana objavljivanja Javnog poziva (od 06.06.2016. do 20.06.2016. u 16:00), dok će se obrada i odobravanje primljenih zahtjeva vršiti nakon završetka navedenog roka.

NEPOTPUNA I NEBLAGOVREMENO PODNIJETA DOKUMENTACIJA SE NEĆE RAZMATRATI